CELEX: 62017TB0436
Language: et
Date: 2021-06-02 00:00:00
Title: Kohtuasi T-436/17: Üldkohtu 2. juuni 2021. aasta määrus – ClientEarth jt versus komisjon (REACH – Komisjoni otsus, millega antakse luba pliisulfokromaatkollase ja pliikromaatmolübdaatsulfaatpunase teatud kasutusaladeks – Määrus (EL) nr 1907/2006 artikkel 64 – Müügiloa kohta tehtud otsuse peale esitatud vaie – Määruse (EL) nr 1367/2006 artikkel 10 – Põhjendatud huvi kadumine – Otsuse tegemise vajaduse äralangemine)

19.7.2021   
            
            
               ET
            
            
               Euroopa Liidu Teataja
            
            
               C 289/35
            
         
      Üldkohtu 2. juuni 2021. aasta määrus – ClientEarth jt versus komisjon
      (Kohtuasi T-436/17) (1)
      
      (REACH - Komisjoni otsus, millega antakse luba pliisulfokromaatkollase ja pliikromaatmolübdaatsulfaatpunase teatud kasutusaladeks - Määrus (EL) nr 1907/2006 artikkel 64 - Müügiloa kohta tehtud otsuse peale esitatud vaie - Määruse (EL) nr 1367/2006 artikkel 10 - Põhjendatud huvi kadumine - Otsuse tegemise vajaduse äralangemine)
      (2021/C 289/51)
      Kohtumenetluse keel: inglise
      
         Pooled
      
      
         Hagejad: ClientEarth (London, Ühendkuningriik), Euroopa Keskkonnabüroo (EEB) (Brüssel, Belgia), The International Chemical Secretariat (Göteborg, Rootsi), International POPs Elimination Network (IPEN) (Göteborg) (esindaja: solicitor A. Jones)
      
         Kostja: Euroopa Komisjon (esindajad: G. Gattinara, R. Lindenthal ja K. Mifsud-Bonnici)
      
         Hagejate toetuseks menetlusse astuja: Rootsi Kuningriik (esindajad: C. Meyer-Seitz, H. Shev, L. Zettergren, A. Alriksson, J. Lundberg ja H. Eklinder)
      
         Kostja toetuseks menetlusse astuja: Euroopa Kemikaaliamet (esindajad: M. Heikkilä, W. Broere ja F. Becker)
      
         Ese
      
      ELTL artiklil 263 põhinev nõue esiteks tühistada komisjoni 2. mai 2017. aasta otsus C(2017) 2914 (final), millega keelduti läbi vaatamast vaiet, mis esitati Euroopa Parlamendi ja nõukogu 6. septembri 2006. aasta määruse (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13) artikli 10 alusel ja mis puudutas komisjoni rakendusotsust C(2016) 5644 (final), millega antakse autoriseering pliisulfokromaatkollase ja pliikromaatmolübdaatsulfaatpunase teatud kasutusaladeks vastavalt Euroopa Parlamendi ja nõukogu 18. detsembri 2006. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk 1, parandus ELT 2007, L 136, lk 3), artiklile 60, ja teiseks tühistada nimetatud rakendusotsus.
      
         Resolutsioon
      
      
                  1.
               
               
                  Otsuse tegemise vajadus on ära langenud.
               
            
                  2.
               
               
                  Jätta Euroopa Komisjoni kohtukulud tema enda kanda ja mõista temalt välja ClientEarthi, Euroopa Keskkonnabüroo (EEB), The International Chemical Secretariat ja International POPs Elimination Networki (IPEN) kohtukulud.
               
            
                  3.
               
               
                  Jätta Rootsi Kuningriigi ja Euroopa Kemikaaliameti (ECHA) kohtukulud nende endi kanda.
               
            
         (1)  ELT C 300, 11.9.2017.